Οι κραυγές «δεν φταίω εγώ, αυτός ήταν σκράπας», αναστάτωσαν τη φιλήσυχη γειτονιά των Αμπελοκήπων που φιλοξενεί το 2ο Πειραματικό – Πρώην 10ο Πολυκλαδικό Λύκειο, από το οποίο ως γνωστόν αποφοίτησε ο Αλέξης Τσίπρας.

Πνιγμένος από ντροπή, ο 55χρονος δάσκαλος Γεωγραφίας Κ.Π., κραυγάζοντας εκτός εαυτού, ανέβηκε στην ταράτσα όπου παραμένει μέχρι αυτή τη στιγμή και απειλεί να πηδήξει, ενώ πλήθος κόσμου έχει μαζευτεί από κάτω και προσπαθεί να τον μεταπείσει.

Ανάμεσα στα αιτήματά του άτυχου δασκάλου, είναι να έρθει στο σημείο η δασκάλα Αγγλικών του Πρωθυπουργού για να μιλήσει για τις δυσκολίες που αντιμετώπισε κι εκείνη μαζί του, δυσκολίες που την είχαν φέρει κι αυτή παλιότερα στο χείλος της ταράτσας.

Ο Αλέξης Τσίπρας, που βρίσκεται αυτή τη στιγμή στη Λέσβο, ενημέρωσε πως σταματά την περιοδεία του και θα επιστρέψει στην Αθήνα, χωρίς να περάσει ούτε από την Κέα, ούτε από τη Τζιά, που ήταν οι επόμενοι σταθμοί του ταξιδιού του.



(Σημείωση: Το κείμενο αυτό και η φωτογραφία που το συνοδεύει, αποτελούν προϊόν επινόησης με στόχο τη σάτιρα και σε καμία περίπτωση δεν ανταποκρίνονται στην πραγματικότητα. Καταναλώστε τα υπεύθυνα)

Κάντε Like στη σελίδα του Moufanet στο Facebook

Follow @MoufaNet

(Σημείωση: Το κείμενο αυτό και η φωτογραφία που το συνοδεύει, αποτελούν προϊόν επινόησης με στόχο τη σάτιρα και σε καμία περίπτωση δεν ανταποκρίνονται στην πραγματικότητα. Καταναλώστε τα υπεύθυνα)

Κάντε Like στη σελίδα του Moufanet στο Facebook

Follow @MoufaNet